Document ID: 31991D0233

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Απριλίου 1991 περί αιτήσεως για επιστροφή των δασμών αντιντάμπινγκ που έχουν εισπραχθεί κατά τις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας ( Harman Deutschland ) ( Το κείμενο στη γερμανική γλώσσα είναι το μόνο αυθεντικό ) ( 91/233/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 16,
Εκτιμώντας ότι :
Α . ΔΙΑΔΙΚΑΣΙΑ
( 1 ) Με τον κανονισμό ( ΕΟΚ ) αριθ . 112/90 ( 2 ), το Συμβούλιο θέσπισε οριστικό δασμό αντιντάμπινγκ κατά τις εισαγωγές ορισμένων συσκευών αναπαραγωγής του ήχου με σύστημα οπτικής ανάγνωσης με ακτίνες λέιζερ, καταγωγής Ιαπωνίας και Δημοκρατίας της Κορέας . Το ποσοστό του δασμού αντιντάμπινγκ καθορίστηκε σε 32 % για τα προϊόντα καταγωγής Ιαπωνίας, και μεταξύ αυτών, για τα προϊόντα που παράγονται από την επιχείρηση Benytone Corporation .
( 2 ) Τον Απρίλιο του 1990, η επιχείρηση Harman Deutschland, ανεξάρτητος εισαγωγέας με έδρα στο Helibronn, Γερμανία, υπέβαλε αίτηση επιστροφής των οριστικών δασμών αντιντάμπινγκ, που έχουν καταβληθεί για την εισαγωγή αναπαραγωγής του ήχου με σύστημα οπτικής ανάγνωσης με ακτίνες λέιζερ που παράγονται από την εταιρεία Benytone Corporation, το σχετικό δε ποσό ανέρχεται σε [. . .] γερμανικά μάρκα ( 3 ). Η αιτούσα δεν προσκόμισε όλες τις πληροφορίες που απαιτούνται για να προσδιοριστεί ότι οι δασμοί που εισπράχθηκαν υπερέβαιναν το πραγματικό περιθώριο ντάμπινγκ, όπως προβλέπεται στην ανακοίνωση της Επιτροπής σχετικά με την επιστροφή των δασμών αντιντάμπινγκ ( 4 ). Η Επιτροπή έδωσε στην εν λόγω επιχείρηση προθεσμία για να συμπληρώσει την αίτησή της . Επειδή δεν έλαβε καμία συμπληρωματική πληροφορία μέχρι το τέλος της ταχθείσας προθεσμίας, η Επιτροπή ήρθε απευθείας σε επαφή με τον εξαγωγέα προκειμένου να τον ενημερώσει η ίδια ως προς τους κανόνες που εφαρμόζονται και τις συνέπειες που έχει για τον εισαγωγέα η απουσία συνεργασίας . Επειδή ο εξαγωγέας δεν παρέσχε, ωστόσο, καμία πληροφορία σχετικά με την κανονική αξία και τις τιμές όλων των αποστολών του που τέθηκαν σε ελεύθερη κυκλοφορία στην Κοινότητα κατά τη διάρκεια των έξι μηνών πριν από τις εν λόγω εισαγωγές, η Επιτροπή ενημέρωσε την αιτούσα ότι, υπ' αυτές τις προϋποθέσεις, δεν μπορούσε να δοθεί ευνοϊκή συνέχεια στην αίτησή της .
( 3 ) Η αιτούσα είχε την ευκαιρία να υποβάλει τις παρατηρήσεις της .
( 4 ) Η Επιτροπή ενημέρωσε τα κράτη μέλη και γνωστοποίησε την άποψη της επί του θέματος . Κανένα κράτος μέλος δεν υπέβαλε παρατηρήσεις .
Β . ΕΠΙΧΕΙΡΗΜΑΤΟΛΟΓΙΑ ΤΗΣ ΑΙΤΟΥΣΑΣ
( 5 ) Η αιτούσα προέβαλε βασικά το επιχείρημα ότι οι δασμοί που είχαν εισπραχθεί υπερέβαιναν το πραγματικό περιθώριο ντάμπινγκ .
Γ . ΔΥΝΑΤΟΤΗΤΑ ΑΠΟΔΟΧΗΣ ΤΗΣ ΑΙΤΗΣΗΣ
( 6 ) Η αίτηση είναι αποδεκτή, δεδομένου ότι έχει υποβληθεί σύμφωνα με την κοινοτική ρύθμιση αντιντάμπινγκ, ιδίως όσον αφορά τις προθεσμίες .
Δ . ΤΟ ΒΑΣΙΜΟ ΤΗΣ ΑΙΤΗΣΗΣ
( 7 ) Η αίτηση δεν μπορεί να γίνει δεκτή . Πράγματι, η επιστροφή των δασμών αντιντάμπινγκ εξαρτάται από την απόδειξη, που πρέπει να προσκομίσει ο αιτών εισαγωγέας, ότι το πραγματικό περιθώριο ντάμπινγκ είναι κατώτερο από το δασμό αντιντάμπινγκ που έχει καταβληθεί ή είναι μηδενικό . Η αιτούσα δεν ήταν σε θέση να προσκομίσει τα αναγκαία στοιχεία προς υποστήριξη του βάσιμου της αίτησής της, παρόλες τις προσπάθειες που κατέβαλε για να λάβει τα εν λόγω στοιχεία από τον εξαγωγέα, στον οποίο πρέπει να καταλογίζεται αυτή η παράλειψη . Κατά τη λήξη της προθεσμίας που είχε δοθεί για να προσκομιστούν αυτά τα στοιχεία, η Επιτροπή μπόρεσε να διαπιστώσει ότι δεν πληρούνταν οι όροι για να χορηγηθεί επιστροφή .
( 8 ) Από τα ανωτέρω προκύπτει ότι η αίτηση πρέπει να απορριφθεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Απορρίπτεται η αίτηση για επιστροφή των δασμών αντιντάμπινγκ που έχει υποβληθεί από την επιχείρηση Harman Deutschland . Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας και στην εταιρεία Harman Deutschland, HUenderstrasse 1, 7100 Helibronn, Γερμανία . Βρυξέλλες, 9 Απριλίου 1991 .

Labels: 12
3
18